पाएं अपने शहर की ताज़ा ख़बरें और फ्री ई-पेपरडाउनलोड करें
6 मई, गुरुवार को चंद्रमा कुंभ राशि में रहेगा। जिससे इंद्र और गजकेसरी राजयोग बन रहा है। इन शुभ योगों का फायदा कई लोगों को मिलेगा। एस्ट्रोलॉजर डॉ. अजय भाम्बी का कहना है कि आज कर्क राशि वाले लोगों के बिजनेस में फायदेमंद स्थितियां बनेंगी। तुला राशि वाले लोगों को उपलब्धि मिलेगी। वृश्चिक राशि वाले लोगों की आर्थिक स्थिति कुछ बेहतर हो जाएगी। कुंभ राशि वालों के लिए भी दिन अच्छा है। लाभदायक स्थिति बनेगी। साथ ही मीन राशि वाले लोगों की आर्थिक स्थिति अच्छी रहेगी और इस राशि के नौकरीपेशा लोगों के लिए भी दिन ठीक है। इनके अलावा आज मेष, वृष, मिथुन, सिंह, कन्या, धनु और मकर राशि वाले लोगों पर सितारों का मिला-जुला असर रहेगा। इन 7 राशि वालों के लिए दिन सामान्य रहेगा।
एस्ट्रोलॉजर डॉ. अजय भाम्बी के मुताबिक 12 राशियों का फल
मेष - पॉजिटिव- दिन सामान्य ही व्यतीत होगा। कोई भी काम करने से पहले उसके बारे में गहराई से जानकारी अवश्य लें। मुश्किल समय में किसी प्रभावशाली व्यक्ति की सलाह तथा सहयोग भी मिलेगा। समाज सेवी संस्थाओं के प्रति आपके सहयोग की भावना बढ़ेगी।
नेगेटिव- अपनी पर्सनल बातों को सार्वजनिक ना करें, इससे आपका ही नुकसान हो सकता है। दोपहर बाद परिस्थितियां कुछ प्रतिकूल रहेंगी। स्वभाव में गुस्सा व चिड़चिड़ापन ना आने दे।
व्यवसाय- व्यवसायिक स्थल पर अभी किसी भी तरह के बदलाव के लिए समय अनुकूल नहीं है। अधिकतर कार्य घर से ही फोन के माध्यम से संपन्न हो जाएंगे। नौकरीपेशा लोगों के लिए आए हुए ट्रांसफर के ऑर्डर रद्द हो सकते हैं।
लव- जीवनसाथी से अपनी हर बात शेयर करें, इससे आपको उचित सलाह मिलेगी। घर परिवार में भी खुशी भरा माहौल रहेगा।
स्वास्थ्य- स्वास्थ्य ठीक रहेगा। पेट में कुछ गड़बड़ी महसूस हो सकती है। खानपान उचित रखें।
भाग्यशाली रंग- पीला, भाग्यशाली अंक- 3
वृष - पॉजिटिव- आप अपनी दिनचर्या तथा विचारों में सकारात्मक परिवर्तन लाने का प्रयास करेंगे। किसी विशेष कार्य के प्रति आप की लगन और मेहनत सार्थक रहेगी। जिससे समाज में आपके योगदान व काम की प्रशंसा होगी।
नेगेटिव- रुपए-पैसे के मामले में किसी पर भी भरोसा ना करें, इसकी वजह से किसी नजदीकी संबंधी के साथ भी कहासुनी हो सकती हैं। अपनी बोलचाल के तरीके व गुस्से पर नियंत्रण रखें।
व्यवसाय- व्यवसायिक दृष्टिकोण से समय सामान्य ही है। हालांकि आप अपनी योग्यता व क्षमता द्वारा वर्तमान कार्यों को सुचारु रुप से चलाते रहेंगे। दिखावे की प्रवृत्ति से बचें। पार्टनरशिप संबंधी किसी भी कार्य में पुराने नकारात्मक मुद्दों को हावी ना होने दें।
लव- घर का वातावरण सुखद और सकारात्मक बनाए रखने में आपका विशेष प्रयास रहेगा। इस समय संबंधों को मजबूत बनाकर रखने की जरूरत है।
स्वास्थ्य- स्वास्थ्य ठीक रहेगा। परंतु अत्यधिक कार्यभार की वजह से शारीरिक और मानसिक थकान रह सकती है।
भाग्यशाली रंग- लाल, भाग्यशाली अंक- 2
मिथुन - पॉजिटिव- पिछले कुछ समय से चल रही कड़ी मेहनत के आज कुछ सकारात्मक परिणाम मिल सकते हैं। धार्मिक कार्यों के प्रति भी आपका रुझान बढ़ेगा। संतान की किसी उपलब्धि से संबंधित शुभ सूचना मिलने से मन को सुकून मिलेगा।
नेगेटिव- युवा वर्ग जल्दी सफलता पाने के चक्कर में कुछ नकारात्मक गतिविधियों की ओर आकर्षित हो सकते हैं। उन्हें इस समय किसी अनुभवी के साथ परामर्श लेने की भी जरूरत है। यह समय धैर्य और संयम का है। पैसे का लेनदेन ध्यान पूर्वक करें।
व्यवसाय- आर्थिक स्थिति सामान्य रहेगी। प्रॉपर्टी संबंधी कामों में नुकसान होने की भी आशंका लग रही है। मशीनरी संबंधी व्यवसाय में कुछ नए अनुबंध मिल सकते हैं। नौकरी में आपके उचित कामों की वजह से अधिकारी वर्ग आपसे प्रसन्न रहेगा।
लव- जीवनसाथी के साथ घर की किसी समस्या को लेकर नोकझोंक हो सकती है। यह समय उचित सामंजस्य तथा मनोबल बनाए रखने का है।
स्वास्थ्य- स्वास्थ्य उत्तम रहेगा। शारीरिक और मानसिक रूप से स्वस्थ रहेंगे। परंतु लापरवाही करना उचित नहीं है।
भाग्यशाली रंग- जामुनी, भाग्यशाली अंक- 6
कर्क - पॉजिटिव- किसी निकट संबंधी के साथ चल रहे विवाद दूर होंगे और आपसी संबंधों में पुनः मधुरता आएगी। कुछ महत्वपूर्ण जानकारियां भी मिलेंगी जो कि भविष्य में फायदेमंद साबित होंगी। कुछ समय आध्यात्मिक गतिविधियों में भी अवश्य लगाएं।
नेगेटिव- कुछ लोग आपकी पीठ पीछे आपकी आलोचना कर सकते हैं, परंतु इन व्यर्थ की बातों पर ध्यान ना देकर अपने कार्यों के प्रति एकाग्रचित्त रहें। खर्च करते समय अपने बजट का भी ध्यान रखना जरूरी है।
व्यवसाय- अपने निजी तथा व्यवसायिक कार्यो में बेहतरीन तालमेल बनाकर रखेंगे। बीमा, शेयर्स आदि जैसे व्यवसाय में कुछ लाभदायक स्थिति रहेगी। राजनैतिक संपर्क बढ़ेंगे। सरकारी सेवारत लोगों को किसी दूसरे डिपार्टमेंट के कार्यों को भी करना पड़ सकता है।
लव- पारिवारिक वातावरण सुखद और सौहार्दपूर्ण बना रहेगा। प्रेम संबंध भी प्रगाढ़ होंगे।
स्वास्थ्य- स्वास्थ्य ठीक रहेगा। सिर्फ असंतुलित खानपान की वजह से गला खराब रह सकता है। अपना इम्यून सिस्टम मजबूत बनाकर रखें।
भाग्यशाली रंग- बादामी, भाग्यशाली अंक- 1
सिंह - पॉजिटिव- व्यस्ततम दिनचर्या बनी रहेगी। संतान की किसी उपलब्धि से आप गर्वित महसूस करेंगे। आप अपनी प्रतिभा के दम पर अलग पहचान बनाने में भी कामयाब रहेंगे। कुछ खर्चे और चुनौतियां आपके सामने आएंगे, परंतु आप उन्हें हल भी कर लेंगे।
नेगेटिव- अपनी इच्छा पूर्ति के लिए किसी भी प्रकार का रिस्क लेने से परहेज करें। ध्यान रखें कि किसी भी विपरीत परिस्थिति में भावनाओं के आवेश में ना आएं। ऐसा करने से बाद में आपको पछतावा भी हो सकता है तथा संबंधों में भी कटुता आ सकती है।
व्यवसाय- आज आपकी व्यवस्था से कोई बाधा दूर होगी। अभी फाइनेंस से संबंधित कार्य पर अधिक ध्यान दें। महत्वपूर्ण लोगों से मुलाकात होगी, जो कि फायदेमंद रहेगी। हो सकता है कि किसी वजह से आपको अपने उसूलों व सिद्धांतों से समझौता भी करना पड़े।
लव- लव अफेयर के मामले में सावधान रहें, आपकी कुछ बातें सार्वजनिक हो सकती हैं। जीवन साथी तथा घर परिवार के साथ उचित सामंजस्य बनाकर रखें।
स्वास्थ्य- स्वास्थ्य ठीक रहेगा। अपच और गैस जैसी समस्या से बचने के लिए अपने खानपान की आदतों में सुधार लाएं।
भाग्यशाली रंग- हरा, भाग्यशाली अंक- 2
कन्या - पॉजिटिव- घर तथा व्यवसाय दोनों जगह उचित व्यवस्था बनाए रखने के लिए आपके प्रयास कामयाब रहेंगे। व्यक्तिगत संबंधों में भी घनिष्ठता आएगी। बड़े बुजुर्गों के आशीर्वाद व स्नेह से घर में सकारात्मक ऊर्जा बनी रहेगी।
नेगेटिव- किसी पड़ोसी अथवा किसी मित्र के साथ वाद-विवाद जैसी स्थिति बन रही है। यह समय बहुत ही शांतिपूर्ण तरीके से व्यतीत करने का है। व्यर्थ के झमेलों में ना पड़े। घर के बड़े बुजुर्गों की सलाह का भी जरूर अनुसरण करें।
व्यवसाय- व्यवसायिक गतिविधियां मंद रहेंगी। यह समय अपने मार्केटिंग और संपर्क सूत्रों को और अधिक मजबूत करने में व्यतीत करें। निकट भविष्य में इससे आप फायदा उठा पाएंगे। ऑफिस से संबंधित कार्यभार की अधिकता बनी रहेगी।
लव- पारिवारिक वातावरण सामान्य रहेगा। एक दूसरे के मामलों में ज्यादा हस्तक्षेप करने से मनमुटाव हो सकते हैं। अपने स्वभाव में स्थिरता बनाकर रखें।
स्वास्थ्य- स्वास्थ्य ठीक रहेगा। चिंता ना करें। परंतु वर्तमान वातावरण से अपना बचाव भी रखना जरूरी है।
भाग्यशाली रंग- मेहरून, भाग्यशाली अंक- 3
तुला - पॉजिटिव- ग्रह स्थिति कुछ परिवर्तनशील है। किसी भी योजना पर अमल करने से पहले उसके सभी पहलुओं पर सोच-विचार अवश्य करें, इससे आप कोई बड़ी गलती होने से बच सकते हैं। संतान के कैरियर से संबंधित भी कोई शुभ सूचना मिल सकती हैं।
नेगेटिव- समय के अनुसार अपने व्यवहार में भी बदलाव लाना जरूरी है। दूसरों के व्यक्तिगत मामलों में ज्यादा हस्तक्षेप ना करें। विद्यार्थी लोग सोशल मीडिया और फालतू बातों में पड़कर पढ़ाई के प्रति लापरवाही करेंगे।
व्यवसाय- व्यापारिक मंदी के बावजूद आपको कोई उचित उपलब्धि मिलेगी। योजनाबद्ध तरीके से अपने कार्यों को अंजाम दें। कानूनी नियमों की अवहेलना बिल्कुल ना करें। ऑफिस से संबंधित पेपर्स को सुव्यवस्थित तथा कंप्लीट रखें।
लव- प्रेम संबंधों को विवाह के लिए पारिवारिक अनुमति मिल सकती हैं। घर का वातावरण भी सुखद और सहयोगात्मक बना रहेगा।
स्वास्थ्य- नजला, जुकाम और गले में इंफेक्शन जैसी दिक्कत बढ़ेगी। परंतु घबराएं नहीं और अपना उचित इलाज लें।
भाग्यशाली रंग- केसरिया, भाग्यशाली अंक- 4
वृश्चिक - पॉजिटिव- सामाजिक तथा समाज सेवी कार्यों के प्रति आपका विशेष योगदान रहेगा। समय कुछ चुनौतीपूर्ण है। स्त्री वर्ग हर क्षेत्र में व्यवस्था बनाकर रखने में सक्षम रहेंगी। स्वयं के विकास के लिए व्यवहार में थोड़ा स्वार्थीपन भी लाना जरूरी है।
नेगेटिव- कुछ समय से चल रही किसी परेशानी में अभी राहत मिलने की उम्मीद नहीं है। इस समय किसी भी अपरिचित व्यक्ति पर भरोसा ना करें, आप बड़ी मुसीबत में भी पड़ सकते हैं। कानूनी मामलों में किसी अनुभवी व्यक्ति की सलाह अवश्य लें।
व्यवसाय- व्यवसायिक गतिविधियां घर से ही सुचारू रूप से चलती रहेंगी। फोन तथा इंटरनेट के माध्यम से आपको उचित आर्डर भी मिलने की संभावना है। आपकी इस समय आर्थिक स्थिति भी कुछ बेहतर हो जाएगी। ऑफिस संबंधी कार्यों की वजह से किसी सहयोगी के साथ वाद-विवाद में ना पड़ें।
लव- पारिवारिक वातावरण सुखद बना रहेगा। आज का दिन मित्रों के साथ भी फोन पर गपशप करने में व्यतीत होगा।
स्वास्थ्य- अपना रेगुलर मेडिकल चेकअप करवाते रहें। ध्यान रखें कि कोई पुराना रोग पुनः उठ सकता है।
भाग्यशाली रंग- क्रीम, भाग्यशाली अंक- 7
धनु - पॉजिटिव- घर के रखरखाव अथवा सुधार संबंधी कार्यों को अभी स्थगित करने में ही भलाई है। कार्य करने की प्रणाली में भी नवीनता लानी होगी। राजनैतिक संबंध तथा जनसंपर्क का दायरा बढ़ेगा। युवाओं को अपने कैरियर से संबंधित कुछ सकारात्मक परिणाम मिल सकते हैं।
नेगेटिव- पैतृक प्रॉपर्टी से संबंधित वाद-विवाद को ज्यादा तूल ना दें, इसकी वजह से आपसी संबंधों में खटास आ सकती हैं। ध्यान रखें कि घर के बड़े बुजुर्गों का अपमान और मानहानि होने जैसी स्थिति ना बने।
व्यवसाय- इस समय व्यवसाय में वर्तमान कामों पर ही अपना ध्यान दें। कोई नया काम करने जैसी योजना बनाने के लिए स्थिति अनुकूल नहीं है। इसके साथ-साथ ऑनलाइन मार्केटिंग पर भी ध्यान दें। ऑफिस में माहौल अनुकूल बना रहेगा।
लव- वैवाहिक संबंध मधुर बने रहेंगे। प्रेम संबंध भी सुखद और मर्यादित रहेंगे।
स्वास्थ्य- कभी-कभी वर्तमान वातावरण की वजह से मन में नकारात्मकता आ सकती है। जिसका असर आपकी कार्य क्षमता पर भी पड़ेगा, इस बात का जरूर ध्यान रखें।
भाग्यशाली रंग- सफेद, भाग्यशाली अंक- 5
मकर - पॉजिटिव- व्यक्तिगत तथा रुचि पूर्ण कार्यों में उचित समय व्यतीत होगा। और आप मानसिक रुप से भी सुकून महसूस करेंगे। कोई रुका हुआ कार्य भी पूरा हो सकता है। योजनाबद्ध तथा डिसिप्लिन तरीके से आपके कार्य करने की प्रणाली आपको सफलता प्रदान करेगी।
नेगेटिव- रूपए-पैसे के मामले में किसी पर भी आंख मूंदकर विश्वास ना करें। कभी-कभी अकारण ही गुस्सा आ जाना आपके बनते कार्यों में रुकावट भी डाल सकता है। यह समय शांतिपूर्ण तरीके से व्यतीत करने का है, व्यर्थ की बातों में समय बर्बाद ना करें।
व्यवसाय- इस समय मीडिया और ऑनलाइन एडवरटाइजमेंट पर ज्यादा ध्यान दें। पब्लिक रिलेशन को और अधिक मजबूत बनाएं। समय के साथ-साथ अपनी कार्य प्रणाली में भी परिवर्तन लाने की जरूरत है। कोई महत्वपूर्ण तथा लाभदायक ऑफिशियल यात्रा कैंसिल होने से मन उदास रहेगा।
लव- पति-पत्नी के बीच अहम का टकराव बढ़ सकता है। जिसका असर पारिवारिक सुख-शांति पर भी पड़ेगा। अपने अंदर परिपक्वता लाएं और शांति पूर्ण तरीके से समस्याओं को सुलझाने का प्रयास करें।
स्वास्थ्य- स्वास्थ्य ठीक रहेगा। ब्लड प्रेशर और डायबिटीज की नियमित जांच अवश्य करवाएं। तनाव से दूर रहें।
भाग्यशाली रंग- नीला, भाग्यशाली अंक- 8
कुंभ - पॉजिटिव- पिछले कुछ समय से चल रहे तनाव और थकान से राहत पाने के लिए आध्यात्मिक तथा अपनी रुचि पूर्ण गतिविधियों में भी समय व्यतीत करें। मानसिक सुकून और शांति मिलेगी। युवाओं और विद्यार्थियों के प्रतियोगिता संबंधी परिणाम उनके पक्ष में आ सकते हैं।
नेगेटिव- घर के किसी सदस्य के विवाहित जीवन में तनाव आने की वजह से चिंता रहेगी। शांतिपूर्ण तरीके से समस्याओं को सुलझाने का प्रयास करें। इस समय अपनी भावुकता पर नियंत्रण रखना भी जरूरी है। कहीं भी निवेश करने के लिए समय प्रतिकूल है।
व्यवसाय- वर्तमान नकारात्मक परिस्थितियों के बावजूद आज कुछ लाभदायक स्थिति भी रहेगी। समय का भरपूर सदुपयोग करें। घर से ही ऑफिस के काम को उचित तरीके से करने में सक्षम रहेंगे और कंपनी को फायदा भी होगा।
लव- दांपत्य संबंधों में भावनात्मक नजदीकियां बढ़ेगी। परंतु प्रेम संबंधों में एक दूसरे के प्रति सहयोग और भावनाओं का ध्यान रखना जरूरी है।
स्वास्थ्य- तनाव को अपने ऊपर हावी ना होने दें। क्योंकि इसका नकारात्मक असर आपकी कार्य क्षमता और स्वास्थ्य पर भी पड़ सकता है।
भाग्यशाली रंग- आसमानी, भाग्यशाली अंक- 6
मीन - पॉजिटिव- आज किसी पुरानी समस्या का हल मिलने से बहुत ही अधिक सुकून महसूस होगा। कुछ लाभदायक परिणाम सामने आएंगे। घर की बड़े बुजुर्गों के प्रति सेवा भाव रखना तथा उनके मार्गदर्शन को अपने जीवन में अपनाना आपके भाग्य को उन्नत करेगा।
नेगेटिव- बाहरी तथा अपरिचित लोगों पर विश्वास करना आपके लिए नुकसानदायक हो सकता है। किसी से कोई वायदा करके मुकरना ठीक नहीं है, इससे आपके मान-सम्मान पर भी आंच आ सकती हैं। विद्यार्थी लोग व्यर्थ की बातों में ध्यान ना देकर अपनी पढ़ाई के प्रति ध्यान लगाएं।
व्यवसाय- व्यवसायिक गतिविधियां सामान्य रहेगी। अभी कुछ बदलाव लाना भी उचित नहीं है। परंतु कर्मचारियों से जरूरत अनुसार कार्य पूरे होते जाएंगे, जिससे आर्थिक स्थिति ठीक रहेगी। नौकरी पेशा व्यक्तियों का कोई प्रोजेक्ट पूरा होने से कंपनी को भरपूर फायदा होगा।
लव- व्यस्तता की वजह से घर में रहकर भी घर-परिवार को समय नहीं दे पाएंगे। परंतु परिजन आपकी परेशानी को समझेंगे और आपका सहयोग करेंगे।
स्वास्थ्य- मौसम का प्रतिकूल प्रभाव आपके स्वास्थ्य पर पड़ सकता है। अपने खान-पान और दिनचर्या को व्यवस्थित रखें। योगा और व्यायाम में भी समय दें।
भाग्यशाली रंग- गहरा पीला, भाग्यशाली अंक- 9
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn